cyanic-selkie/wikianc huggingface dataset:
Magar
Magar on Nepalissa asuvien magarien puhuma kieli, joka luokitellaan tiibetiläis-burmalaisten kielten himalajalaiseen ryhmään. Kieli jaetaan itäiseen ja läntiseen magariin, joista molemmilla on lisäksi omia murteita. Yhteensä magaria puhuu vuoden 2011 väestönlaskennan mukaan äidinkielenään 789 000 ihmistä.
Marika Teini
Marika Teini (31. tammikuuta 1989 Eura) on suomalainen suunnistuksen MM- ja EM-mitalisti. Hänellä on aikuisten MM-kilpailuista hopeaa keskimatkalta ja kaksi viestipronssia. EM-kilpailuissa hän on voittanut kultaa keskimatkalta ja viestistä sekä pronssia keskimatkalta ja pitkältä matkalta.
Harja-akaasia
Ulkonäkö
Harja-akaasia on 2–3 m korkea ja 3–4 m leveä piikkinen pensas. Sen aaltolaitaiset lehdet ovat alle 3 cm pitkät. Kukat ovat keltaisia palloja.
Johanna Rusanen-Kartano
Rusanen on laulanut eri oopperoissa muun muassa Savonlinnan oopperajuhlilla, Kansallisoopperassa, Berliinissä, Moskovan Bolšoi-teatterissa sekä Oulussa ja Kuopiossa. Oopperaroolien lisäksi hän on antanut konsertteja ja esiintynyt monenlaisten orkesterien solistina Leningrad Cowboysia myöten.
Joensuun talouskoulu
1990-luvulla oppilaitos tuli osaksi Pohjois-Karjalan koulutuskuntayhtymää. Talouskoulu on osa Pohjois-Karjalan ammattiopisto Joensuun matkailu-, ravitsemis- ja talousalaa. Talouskoulun rakennus tunnetaan nyt myös Niskala-nimisenä yksikkönä. Lukuvuonna 2008-2009 jäi varsinainen talouskoulu-linja ensimmäisen kerran toteutumatta. Syksyllä 2009 lukukauden kestävä talouskoulukurssi oli kuitenkin oppilaitoksen ohjelmassa.
Kversetiini
Mikrobiologisten koe-eläimien ravinne
Kversetiini pidensi tutkijoiden lempimatojen C. elegansien elinikää 15 prosenttia ja kohensi niiden stressinkestävyyttä vapaita radikaaleja vastaan tavalla, joka ei johtunut pelkästään antioksidanttivaikutuksesta. Samanlaisia tuloksia on saatu aiemmin leivinhiivalla (Saccharomyces cerevisiae), jonka "kronologinen elinikä" pidentyi 60 prosenttia, samoin lisääntyi stressikestävyys.
Tuomas Happonen
Tuomas Happonen (s. 28. tammikuuta 1996 Alastaro) on suomalainen jalkapalloilija. Pelipaikaltaan hän on keskikenttäpelaaja.
Turun väestö
Historia
Turku ja sen suurimmat naapurikunnat Kaarina, Raisio sekä Naantali muodostavat tiheään asutetun keskuksen, jonka väkiluku on noin 240 000 asukasta, ja väestötiheys noin 570 as./km². Väestömäärä Lounaisessa Suomessa ei ole kasvanut samaa tahtia kuin esimerkiksi Pirkanmaalla. Yhtenä syynä onkin pidetty juuri alueen kuntien yhteistyön vaikeutta. Kuntien keskinäinen kilpailu kostautuukin alueen kehityksessä. Turun heikon kehityksen vastapainona on naapurikuntien, etenkin Raision ja Kaarinan, reipas kasvu. Turun seutukuntaan kuuluvat Kaarina, Lieto, Masku, Mynämäki, Naantali, Nousiainen, Paimio, Raisio, Rusko, Sauvo ja Turku. Seutukunnassa on runsaat 320 000 asukasta, ja sen yhteistyöelimenä toimii Turun Seudun Kehittämiskeskus. Alueen kokonaispinta-ala on 3 077 neliökilometriä. Turun seudulla on työpaikkoja lähes 140 000, opiskelijoita 47 000 ja yrityksiä 22 000.
Gaucho (albumi)
Vastaanotto
Gaucho palkittiin vuoden parhaan ei-klassisen äänityksen Emmy-palkinnolla. Se nousi yhdeksänneksi USA:n ja 27:nneksi Britannian albumilistalla, ja siltä julkaistu single ”Hey Nineteen” nousi ykköseksi Kanadassa ja pääsi top teniin myös Yhdysvalloissa.
Keskinen Vehkajärvi
Maantietoa
Järven pinta-ala on 4,0 hehtaaria, se on 350 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
PHM Group
Syyskuussa 2020 Kotikatu ja PHM Group yhdistyivät samaan konserniin, jonka pääomistaja on norjalainen pääomasijoitusyhtiö Norvestor.
Anatoli Timofejev
Tjumenin vuosien jälkeen Timofejevoli jonkin aikaa sivussa valmennustehtävistä ennen kuin palasi VHL-liigaan Metšel Tšeljabinskin päävalmentajaksi kahdeksi vuodeksi.
Antinoites
Antinoites, egyptiläisittäin Ma-hedj , oli muinaisen Egyptin nomos eli maakunta tai hallintopiiri. Se sijaitsi Ylä-Egyptissä ja oli numeroltaan kyseisen alueen 16. nomos.
Historia
Antinoiteen nomos oli olemassa egyptiläisellä nimellään Egyptin faaraodynastioiden kaudella. Nomoksen kreikankielinen nimi ei ole täysin varma ja ilmeisesti muuttui eri aikoina. Nomos erotettiin jossakin vaiheessa Hermopoliteen nomoksesta (U15) ja mahdollisesti yhdistettiin siihen takaisin, ja mainitaan siksi joskus samalla numerolla. Nomoksen erottaminen Hermopoliteesta tapahtui todennäköisesti Antinoopoliin kaupungin perustamisen yhteydessä roomalaisella kaudella keisari Hadrianuksen aikana, sillä se perustettiin Hermopoliteen alueelle.
Orbex
Orbex on isobritannialainen avaruustoiminta-alan yhtiö. Se kehittää kevyttä Prime-nimistä kantorakettia. Yhtiön päämaja on Isossa-Britanniassa; sivutoimipisteitä on Tanskassa ja Saksassa. Laukaisukeskuksen on tarkoitus olla Sutherland spaceport, joka sijaitsee A' Mhòine -niemimaalla pohjoisessa Skotlannissa.
Niasiini
Niasiinilla eli B3-vitamiinilla tarkoitetaan sekä nikotiiniamidia että nikotiinihappoa. Nämä ovat vastaavasti pyridiinin meta-substituoitu karboksyylihappo ja amidi. Molemmat toimivat monissa eliöissä vitamiineina.
Ihmisten ja muiden eliöiden tulee saada ravinnosta riittävästi niasiinia tai niasiinin esiasteena toimivaa tryptofaania. ihmisen elimistö pystyy hyödyntämään eläinkunnan tuotteiden sisältämää nikotiiniamidia huomattavasti paremmin kuin kasvikunnan tuotteiden sisältämää nikotiinihappoa. Nikotiinihapon ylin turvallinen saantimäärä on lisäksi nikotiiniamidin vastaavaa pienempi.
Saannin ylärajat
Suomen valtion ravitsemusneuvottelukunta on esittänyt 10 milligrammaa nikotiinihappoa per vuorokausi (mg/vrk) olevan turvallinen ravintolisistä saatu enimmäismäärä aikuisille. Yläraja nikotiiniamidille on 900 mg/vrk. EFSA:n määrittämät turvalliset rajat ovat taulukossa alla.
Imeytyminen
Vapaa nikotiinihappo tai -amidi voi imeytyä mahalaukusta, mutta imeytyminen on nopeampaa ohutsuolessa. Niasiinin imeytymismekanismi on osin vielä tuntematon. Imeytyminen ohutsuolisoluihin tapahtuu normaalipitoisuuksissa tiettävästi protonivälitteisen orgaanisten anionien kuljettajaproteiini 10 (lyhenne OAT10, geeni SLC22A13) kautta, joka vastaa myös virtsahapon ja aminohippurihapon imeytymisestä. Suurissa niasiinipitoisuuksissa kuljetukseen osallistuu myös natriumvälitteinen monokarboksylaattien kuljettajaproteiini 1 (SMCT1, SLC5A8), joka vastaa myös maitohapon, pyruvaatin ja lyhyiden rasvahappojen imeytymisestä.
Historia ja nimet
1771 Franciscus Frapolli havaitsi Italiassa pellagran liittyvän ruokavalioon, joka pohjautui pääosin maissipohjaiseen polenta-ruokalajiin. Frapollin mukaan tilaa kutsuttiin paikallisesti nimellä pelle agra, joka on italiaksi karkea iho. Tästä myös sana pellagra juontuu.
1867 Carl Huber valmisti nikotiinihappoa selvittäen sen empiirisen kaavan. Vasta 1870 hän tunnisti aineen olevan pyridiini. 1873 H. Weidel nimesi aineen nikotiinihapoksi valmistaen sitä nikotiinia hapettamalla. Aineen toiminta pellagraa estävänä vitamiinina tunnistettiin kuitenkin vasta 1937.
USA:ssa pellagra yleistyi myöhemmin kuin Euroopassa. Se yleistyi Yhdysvaltain sisällissodan jälkeen ja pääosin eteläisissä osavaltioissa. 1900-luvun alussa pellagra oli yleistynyt USA:ssa merkittävästi. Tuolloin oli vielä kiistanalaista se, että oliko pellagra tarttuva sairaus vai aiheutuiko se myrkkyjen, ravinnepuutosten vai perinnöllisten syiden takia. pienoiskuva|190px|J. Goldberger Pellagran yleistymisen takia 1914 Yhdysvaltain julkisen terveyden palvelulaitos (USPHS) palkkasi Joseph Goldbergerin (1874–1929) tutkimaan asiaa. 1914 Goldberger päätteli muiden asiaa tutkineiden kirjoitusten pohjalta pellagran johtuvan yksipuolisesta ruokavaliosta ja suositteli vähentämään maissin, viljojen ja tölkitetyn ruuan syöntiä ja lisäämään tuoretta lihaa, maitoa ja munia ruokavalioon. Todistaakseen ruokateoriansa 1915–1923 Goldberger ja kollegat suorittivat kokeita kahdessa orpokodissa ja eräässä mielisairaalassa, joissa oli pellagraepidemia. He osoittivat yksipuolisen ja maissipainotteisen ruokavalion monipuolistamisen tuoreella lihalla, maidolla ja munilla parantavan pellagran ja estävän uusien pellagratapauksien ilmenemisen. 1915 Goldberger myös osoitti terveillä vangeilla monipuolisen ruuan korvaamisen pääosin maissilla saavan vangeilla aikaan pellagran. Näyttääkseen ettei pellagra ole tarttuva sairaus, 1916 Golberger otti verta pellagrapotilailta ja pisti tätä terveiden verenkiertoon. Terveet eivät sairastuneet. Altistus muillekaan sairaiden eritteille ei aiheuttanut terveillä pellagraa. 1920-luvulla Goldberger ja kollegat selvittivät ettei tuolloin tunnettujen vitamiinien tai muiden ravinteiden annostelu estänyt pellagraa. Siksi 1925 he esittivät olevan olemassa tuntematon pellagraa ehkäisevä tekijä tai joukko tekijöitä, joita he kutsuivat PP-tekijäksi tai -tekijöiksi (eng. pellagra-preventing factor). 1922–1928 Goldberger myös näytti koirakokeissa ns. mustakielitaudin (eng. black tongue) olevan koirien vastine pellagralle. 1926 Goldberger havaitsi leivinhiivan syötön myös estävän koirien pellagraa. Hiivassa tiedettiin tuolloin olevan "antineuriittista vitamiinia", jota nykyään kutsutaan tiamiiniksi tai B1-vitamiiniksi. Siksi Goldberger arveli PP-tekijän olevan B-vitamiini. 1928 Goldberger ja kollegat tunnistivat muun muassa sian maksassa olevan PP-tekijää. Golberger ei tehnyt jatkotutkimuksia PP-tekijän tunnistamiseksi, sillä hän kuoli syöpään 1929. vasen|pienoiskuva|[[Edwin Linkomies (vas.) ja C. A. Elvehjelm]] 1937 Conrad Arnold Elvehjem (1901–1962) ja kollegat eristivät nikotiiniamidia maksasta ja selvittivät eristämänsä aineen rakenteen. He havaitsivat nikotiiniamidin ja myös aiemmin syntetisoidun nikotiinihapon olevan PP-tekijöitä eli vitamiineja, joiden puutos aiheutti koirilla pellagraa. Pian tätä löytöä seuranneet monet muut jatkotutkimukset ihmisillä ja muilla eläimillä varmensivat näiden aineiden olevan vitamiineja.
Jalkaväkirykmentti 32 (talvisota)
Tappiot ja kotiuttaminen
Rykmentin kokonaistappiot talvisodassa olivat noin 1500 miestä (etulinjayksiköiden tappiot jopa 80 %), joista kaatuneita 450 miestä. I/JR 5 menetti kaatuneina 140 miestä, II/JR 5 155 miestä, III/JR 5 125 miestä ja Krh ja rykm.porras ym 30 miestä. Pahimmat rykmentin menetykset prosentuaalisesti kohdistuivat Jaalan ja Anjalan kuntiin, joista molemmista kaatui yli 3% sotaan lähteneistä miehistä.
Anhui
Maantiede
Huangshanvuori Anhuissa on Unescon maailmanperintökohde.
Kulttuuri
Anhui on historiallisesti ollut tärkeä kiinalaisen kulttuurin keskus. Maakuntaa halkovan Huaijoen varrella ovat syntyneet tunnetut filosofit kuten taolaisuuden perustajana pidetty Laozi, sekä Zhuangzi ja Guan Zhong. Maakunta on tunnettu myös kalligrafiasta. Xuanchengin kaupungissa on tuotettu xuan- eli riisipaperia, joka valmistetaan nimestään huolimatta kaarnasta. Huizhoussa on tuotettu puolestaan hui-mustetta. Etelä-Anhuin muinaiset kylät Xidi ja Hongcun kuuluvat maailmanperintöluetteloon.
Harjit Sajjan
Harjit Singh Sajjan (s. 6. syyskuuta 1970 Punjab, Intia) on kanadalainen liberaalipuolueen poliitikko ja nykyinen puolustusministeri. Sajjan palveli Kanadan puolustusvoimien tiedustelu-upseerina Afganistanissa ja siviilissä Vancouverin poliisissa.
Valtion sisäoppilaitos
Kankaanpään kaupunginmuseon varuskuntaosastolla esiteltiin Niinisalon sisäoppilaitoksen toimintaa kevääseen 2021 saakka, jolloin näyttelyosuus purettiin.
Mikko Viitikko
Mikko Viitikko (s. 18. huhtikuuta 1995 Helsinki) on suomalainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan keskuspuolustaja.
Marraskuussa 2014 Viitikko teki 2+1-vuotisen sopimuksen Vaasan Palloseuran kanssa.
Katedraalirovasti
Katedraalirovasti on venäläinen papin arvonimi. Nimikettä käytetään papista, joka on kunkin hiippakunnan katedraalin vastaava pappi. Katedraali on kirkko, johon on sijoitettu hiippakunnan piispanistuin ja joka toimii piispan pääkirkkona.
Armin Schwarz
Ura
Hän sijoittui kauden 1991 loppupisteissä kuudenneksi, joka oli hänen uransa paras sijoitus kuljettajien MM-sarjassa.
Muuta
Schwarz kertoo lukevansa mielellään faktakirjoja ja ei näe mitään mieltä lukea kirjoja, joista ei samalla opi jotain.
Von Bülow
Suku on lähtöisin Mecklenburgista. Sen nimen sanotaan tulleen Gadebuschin lähellä sijaitsevasta Bülow-nimisestä kylästä. Suvussa on ainakin kahdeksan 1200- ja 1300-lukujen aikana haarautunutta linjaa, jotka ovat vaikuttaneet Itämeren alueen valtioissa, kuten Mecklenburgissa, Hannoverissa, Braunschweigissa, Tanskassa, Ruotsissa, Puolassa ja Venäjällä. Saksassa vaikuttivat ainakin Wedendorfin, Gartowin, Plüskowin ja Prützenin sukuhaarat.
Delta Cryogenic Second Stage
Delta Cryogenic Second Stage on Delta III- ja Delta IV -kantoraketeissa käytettävä ylempi vaihe.
Priscilla Presley
Elämäkerta
Priscilla Ann Wagner syntyi 24. toukokuuta 1945 Brooklynissa, New Yorkissa. Hänen isänsä oli merivoimien pilotti, joka kuoli lento-onnettomuudessa muutama kuukausi Priscillan syntymän jälkeen. Äiti meni uudelleen naimisiin ilmavoimien upseerin kanssa, ja Priscilla sai isäpuolensa sukunimen Beaulieu.
Gelson Fernandes
Gelson Fernandes (s. 2. syyskuuta 1986 Praia, Kap Verde) on sveitsiläinen jalkapalloilija, pelipaikaltaan puolustava keskikenttäpelaaja. Hän edustaa Saksan Bundesliigan Eintracht Frankfurtia. Hän on kotimaansa ja Saksan lisäksi pelannut Englannissa, Ranskassa, Italiassa ja Portugalissa. Hän on pelannut pitkään Sveitsin maajoukkueessa.
Seurajoukkueura
Fernandes siirtyi Portugalin superliigan Sportingiin kesällä 2012. Hän pelasi seurassa vain kuusi Portugalin pääsarjaottelua ja yhtä monta Eurooppa-liigan ottelua. Kevätkauden 2013 hän oli lainalla Sionissa pelaten 14 Sveitsin superliigan ottelua. Hän siirtyi saksalaiseen SC Freiburgiin kesällä 2013 ja pelasi seuraavalla kaudella 30 bundesliigaottelua, joissa teki yhden maalin, ja viisi Eurooppa-liigan ottelua. Kesällä 2014 hän siirtyi Stade Rennais'iin. Seuraavien kolmen kauden aikana hän pelasi seurassa yhteensä 93 Ranskan pääsarjaottelua, joissa teki yhden maalin.
Glendale
Glendale -nimisiä paikkakuntia ovat:
Portugali yleisurheilun maailmanmestaruuskilpailuissa
Maailmanmestaruuteen on yltänyt seitsemän portugalilaista. Rosa Mota voitti maratonin vuonna 1987, Manuela Machado maratonin vuonna 1995, Fernanda Ribeiro 10 000 metrin juoksun vuonna 1995, Carla Sacramento 1 500 metrin juoksun vuonna 1997 ja Inês Henriques 50 kilometrin kävelyn vuonna 2017. Portugalin ainoat miespuoliset maailmanmestarit ovat kolmiloikkaajia; Nelson Évora voitti kultaa 2007 ja kuubalaissyntyinen Pedro Pablo Pichardo 2022. Eniten mitaleja on Fernanda Ribeirolla ja Nelson Évoralla, molemmilla yhteensä neljä.
Luettelo Englannin hallitsijoista
Stuart-suku (1603–1649)
Elisabetin kuoleman jälkeen vuonna 1603 Skotlannin kuningas Jaakko VI (Englannissa Jaakko I) nousi kuninkaaksi. Jaakko oli Tudor isoisoäitinsä Margaret Tudorin kautta, joka oli Henrik VII:n tytär. Vuonna 1604 Jaakko otti arvonimekseen Ison-Britannian kuningas. Skotlannin ja Englannin parlamentit kuitenkin jäivät erilleen. Parlamentit yhdistyivät vuonna 1707, jolloin Englannin kuningaskunta ja Skotlannin kuningaskunta yhdistyivät Iso-Britannian kuningaskunnaksi. Samalla suku menetti asemansa Brittein saarilla ja heidän protestanttiset pikkuserkkunsa, jotka edustivat Hannover-sukua, nousivat valtaan parlamentin vuonna 1701 antaman asetuksen perusteella.
Lordiprotektori (1653–1659)
Monarkialla ei ollut enää perillistä, kun Kaarle I teloitettiin vuonna 1649. Monarkia palautettiin Englantiin vuonna 1660, kun Kaarle II:sta tuli maan kuningas. Vuodesta 1653 maata hallitsi lordiprotektori.
Lomituslajittelu
Esimerkkitoteus C-kielellä
Lajittelee yhteen suuntaan linkitetyn listan nousevaan järjestykseen, ”cmp” vertailufunktion osoite, ”t_node” typedef linketetyn listan elementin toteuttavalle rakenteelle (struct).
Tyhjiö (tähtitiede)
Laajennus
Vaikka pimeä energia on tällä hetkellä suosituin selitys maailmankaikkeuden kiihtyvälle laajenemiselle. Toinen teoria käsittelee mahdollisuutta, että galaksimme on osa erittäin suurta ei niin alitiivistä kosmista tyhjyyttä. Tämän teorian mukaan tällainen ympäristö voisi naiivisti johtaa pimeän energian kysyntään ongelman ratkaisemiseksi havaitun kiihtyvyyden kanssa. Koska aiheesta on julkaistu lisää tietoja, mahdollisuudet, että se on realistinen ratkaisu nykyisen ΛCDM-tulkinnan tilalle, ovat suurelta osin pienentyneet, mutta niitä ei ole kokonaan luovuttu.
Vääräjärvi (Toivakka, Haukanmaa)
Vääräjärvi on Keski-Suomessa Toivakassa Haukanmaan kylän lähellä sijaitseva järvi.
Geghark'unik'
Myös Azerbaidžanin ympäröimä ja miehittämä Artsvašenin eksklaavi kuuluu maakuntaan.
Dynastia (vuoden 2017 televisiosarja)
Suomessa Dynastiaa on voinut seurata maksullisessa Netflix-suoratoistopalvelussa 12. lokakuuta 2017 alkaen. Netflix on hankkinut oikeuden esittää sarjaa Yhdysvaltojen ulkopuolella, ja se käyttää ohjelmasta nimitystä ”Netflix-alkuperäissarja”.
True Aviationin An-26-onnettomuus (2016)
True Aviationin An-26-onnettomuus tapahtui 9. maaliskuuta 2016, kun True Aviationin operoima Antonov An-26B -rahtilentokone syöksyi Bengalinlahden matalaan rantaveteen hieman sen jälkeen, kun kone oli noussut läheiseltä Coxs Bazarin lentoasemalta Bangladeshissa.
Kolmaslampi (Toivakka)
Maantietoa
Lammen pinta-ala on 2,5 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 700 metriä.
Saarenkylä (Muurame)
Historiaa
Saarenkylässä on asuttu keskiajalta asti kiinteästi ja saaren kylätontin paikka sijaitsee todennäköisesti Kulmalan maatilan ja Vuohisaaren kohdalla peltorinteessä. Kylätontti näkyy ”Saaris by” -nimisenä vanhassa Kuninkaankartassa 1700-luvun lopulta. Toinen kartta vuodelta 1863 näyttää sekin Saarenkylän saarena.
Richard Müller
1950-luvun jälkipuoliskolla Müller rahoitti opintojaan suunnittelemalla ja veistämällä eläinhahmoisia koriste-esineitä tiikkipuusta yhdessä Bo Långhjelmin kanssa.
Toyotan tuotantojärjestelmä
Periaatteet
Toyotan tuotantojärjestelmässä laadunvalvonta on ulotettu jokaiselle tuotannon tasolle. Pyrkimyksenä on parantaa jatkuvasti prosessia ja poistaa kaikki hukkatyö. Työntekijöille annetaan tarkkaan määritellyt vastuualueet joka tuotannon vaiheessa ja kannustetaan jokaista parantamaan kokonaisuutta.
Uponor
Uponorin osake on noteerattu Helsingin pörssissä 6. kesäkuuta 1988 alkaen. Helsingin pörssissä Uponor kuuluu suurten yhtiöiden Large Cap -luokkaan. Yhtiö kuuluu liikevaihdoltaan Suomen 60 suurimman yrityksen joukkoon.
Asko ja Upo 1918­­­­-1975
Tehtaan tuotanto laajeni metallituotteisiin ja kodinkoneisiin 1940- ja 1950-luvuilla. Vuodesta 1946 lähtien Upon valimossa tehtiin sotakorvaustuotantoa, hammaspyöriä sekä osia laivoihin ja koneisiin. Valurautaputkia alettiin valmistaa vuonna 1949, jääkappeja 1952 ja pesukoneita 1953. Valimolla tehtiin myös spriikeittimiä, viemäri- ja käyttövesiputkia, radiaattoreita ja hetekoita.
Uponor 2000–2009
Joulukuussa 2004 Uponor myi loput suomalaiset kiinteistönsä sijoittajaryhmälle, johon kuului muun muassa Spondan toimitusjohtaja Kari Kolu. Osa Renorin (aiemmin Asko Kiinteistöt) omistamista kiinteistöistä oli tullut konserniin Askon ostettua Finlaysonin. Uponor myi myös osuutensa Satosta Varmalle.
Helena Kara
Lapsuus ja nuoruus
Helena Kara syntyi Salossa viisilapsiseen perheeseen. Hänen vanhempansa olivat ratamestari Otto Emil Dahl ja Aina Josefina Dahl (o.s. Forsberg). Vuonna 1927 perhe muutti sukunimensä Karaksi. Helena harrasti lapsena liikuntaa ja elokuvia. Hän kirjoitti kirjeitä ihailemilleen filmitähdille ja suri pitkään Rudolph Valentinon varhaista kuolemaa. Isä kuoli Helenan ollessa 11-vuotias, ja perhe joutui taloudellisesti lujille, sillä äidillä ei ollut mitään ammattia. Kaikki lapset saivat kuitenkin suoritettua oppikoulun, ja Helena käytti omat taskurahansa tanssikursseihin.
Uponor
Uponor 2010–2019
Toukokuussa 2016 Uponor perusti Belkin Internationalin kanssa kaksi yhteisyritystä, toisen Yhdysvaltoihin ja toisen Eurooppaan. Phyn-yhteisyritys keskittyi veden kulutuksen vähentämiseen liittyviin tuotteisiin. Uponorin osuus yrityksistä oli 37,5 prosenttia.
Helena Kara
Ongelmaelokuvat
Hedelmättömässä puussa aiheena on lapsettomuus. Kara näyttelee Helenaa, joka menee naimisiin Rauli Tuomen esittämän Erkin kanssa. Avioliitto alkaa rakoilla miehestä johtuvan lapsettomuuden takia. Opiskellessaan Helsingissä Helena tapaa Joel Rinteen näyttelemän Taunon, joka saattaa hänet raskaaksi. Lopussa hän joutuu valitsemaan Erkin tai Taunon.
Kuivuusraja
Se, millaisia kasveja jossain sademäärässä kasvaa, riippuu myös sademäärän jakaumasta eri vuodenajoille ja lämpötilasta ja sen jakaumasta ja ilman suhteellisesta kosteudesta. Lämpötila on olennainen tekijä, koska se vaikuttaa haihtumiseen. Eri tutkijat ovat aikojen saatossa laatineet lukuisia teorioita siitä, miten kuivuusrajoja määritellään.
Uponor
Organisaatio
Uponorilla ja sen kilpailijalla KWH Groupilla on yhteisyritys Uponor Infra Oy. Kesällä 2013 Uponor omisti yhtiöstä 55 prosenttia.
Omistajat
Hallintarekisteröityjen omistus yhtiössä oli 43,31 %
Kuivuusraja
Kuivuusrajojen määrittelyjä
missä P on kuuden lämpimimmän kuukauden eli kuuden "kesäkuukauden" sademäärien summan osuus koko vuoden sademäärästä. Jos esimerkiksi kuutena lämpimimpänä kuukautena sataa yhteensä 100 mm ja koko vuonna 200 mm, niin p=0.5. T on tässä vuoden keskilämpötila.
Ojasenlampi
Ojasenlampi on Keski-Suomessa Muuramessa Muuratsalon eteläosassa sijaitseva lampi.
Mäkijärvi (Jyväskylä)
Mäkijärvi on Keski-Suomessa Jyväskylässä Korpilahdella ja Muuramessa Härköpohjan kylän lähellä sijaitseva järvi.
Turun museokeskus
Museokeskus vastaa Turun kaupungin kulttuuri-, taide ja luonnonhistoriallisesta museotoimesta. Se huolehtii kaupungin esine- ja taidekokoelmista sekä edistää kulttuuriympäristön säilymistä. Tiedon jakaminen näyttelyiden ja tutkimusraporttien ja muiden julkaisujen kautta on museotoiminnan perusta. Näin toimien museokeskus välittää kulttuuriperintöä sekä visuaalista kulttuuria osaltaan. Museokeskuksen museopalveluja johtaa operatiivisesti Juhani Ruohonen intendenttien kanssa.
Laurent Müller
Maajoukkueura
Müller pelasi myös alle 18-vuotiaiden EM-kilpailuissa vuosina 1995 ja 1996. Hän toimi jälkimmäisessä turnauksessa Sveitsin kapteenina ja oli joukkueen paras syöttäjä ja jakoi sisäisen pistepörssin voiton René Stüssin kanssa tehoilla 2+4=6.
Mikko Polvinen
Käräjäoikeus määräsi hänet lähestymiskieltoon entisen puolisonsa suhteen sen jälkeen kun Polvinen oli häiriköinyt naista epäasiallisilla ja ahdistavilla viesteillä. Polvinen väitti käräjäoikeudelle, että että osa viesteistä olisi väärennetty, mutta tätä oikeus ei uskonut.
Moskovan valtionyliopisto
Historia
thumb|250px|Moskovan yliopisto vuonna 1798. Keisarinna Elisabetin vuonna 1755 perustama yliopisto nimettiin uudelleen vuonna 1940 yliopistoa perustamassa olleen venäläisen monitieteilijän Mihail Lomonosovin mukaan.
Hiihdon maailmanmestaruuskilpailut 1993
15 km (p)
Päivämäärä: 19. helmikuuta Suomen Pirkko Määttä oli kilpailussa seitsemäs ja Tuulikki Pyykkönen 13:s. <br style="clear:both" />
30 km (v)
Päivämäärä: 27. helmikuuta Suomen Pirkko Määttä oli kilpailussa 15., Merja Lahtinen 32., Mari Hietala 35. ja Sirpa Riikola 49:s. <br style="clear:both" />
Karjalankannas
Historia ja hallinto
Karjalankannas kuuluu nykyisin kokonaisuudessaan Venäjään. Tavallisimman määritelmän Karjalankannas koostuu niistä alueista, jotka talvisotaan saakka se kuuluivat Suomeen. Jo aikaisemmin vuosisatojen kuluessa valtakuntien rajoja alueella oli rauhansopimuksissa siirretty useita kertoja.
Visual Basic
Käyttöympäristöt
Visual Basic for Applications -ohjelmat toimivat niissä järjestelmissä, joissa kyseinen isäntäohjelmakin toimii. VBScript-kieli puolestaan toimii ASP-palvelimissa ja Microsoftin Internet Explorer -selaimessa.
Syntaksi ja ominaisuudet
Suuri hyöty Visual Basicissä on myös kääntäjän mukana tuleva laaja työkaluvalikoima. Ohjelmaa on, useista käännettävistä kielistä poiketen, mahdollista tulkata virheiden paikannusta varten. Tulkkauksen aikana ohjelmoijalla on mahdollisuus keskeyttää ohjelman ajo lähes milloin tahansa, tarkastella muuttujien arvoja ja jopa muuttaa niitä. Visual Basic -ohjelmat on mahdollista myös kääntää. Tällainen työkaluvalikoima ei kuitenkaan ole pelkästään Visual Basicin ominaisuus. Muillekin ohjelmointikielille on kehitetty vastaavia työkaluja, mutta usein ne on hankittava erikseen, joka voi lisätä kustannuksia merkittävästi. Toisaalta Visual Basicille on mahdoton löytää muita kuin Microsoftin kääntäjiä.
Gianluca Pagliuca
Ura
Hän aloitti uransa vuonna 1984 Bologna FC -seurassa Serie B:ssä, mutta ei pelannut yhtään ottelua sen aikana vaan vietti suurimman osan ajastaan vielä joukkueen junioriseurassa.
Porin seitsemän ilmapalloa
12. päivä huhtikuuta 1969 Porin lentokentän yläpuolella havaittiin seitsemän keltaista, pallon muotoista esinettä. Ilmavoimissa palveleva Jouko Kuronen oli lähdössä Porin lentokentältä suorittamaan lentäjätoverinsa kanssa Kuopioon aiottua suunnistuslentoa. Kun hän oli rullaamassa koneellaan lennonjohdon antamien ohjeiden mukaisesti kiitotielle lentoon noustakseen, hän kuuli radiosta että täysharjoituksia suorittavien Fouga Magister-koneiden valvoja kehotti taistelulentäjä Tarmo Tukevaa keskeyttämään syöksynsä ja käyvän katsomassa mitä lentokentän yläpuolella havaittavat "ilmapallot" olivat. Ne olivat paikallaan arviolta 1500-3000 metrin korkeudessa. Kuronen halusi nähdä myös itse mitä pallot olivat ja käänsi koneensa niin että näki seitsemän pallon tai levyn muotoista esinettä leijuvan lentokentän yläpuolella, sekä Fouga Magisterin, joka lähestyi esineitä. Kurosen koneen oma tutka sekä lennonjohto havaitsivat kohteet, silmin tehtyjen havaintojen lisäksi. Kun Tukeva sai kohteet näköetäisyydelle totesi hänkin ne yleismuodoltaan pyöreiksi, mutta etäisyyttä hän ei voinut arvioida kiintopisteiden puuttuessa. Sitten kohteet asettuivat muodostelmaan ja kiihdyttivät kohti pohjoista, eikä kovalla vastatuulella ollut mitään vaikutusta niiden valtavaan kiihtyvyyteen. Valvoja ilmoitti Tukevalle ettei hän voi saada kohteita enää kiinni, ja niitä 700 kilometriä tunnissa nopeudella lähestyvä kone vaikutti ikään kuin jäävän paikoilleen, kun kohteet hävisivät kohti pohjoista. Kohteiden valtavasta nopeudesta kertoo sekin että ne havaittiin saman minuutin aikana vajaa 200 kilometrin päässä, Vaasassa.
Hortonomi (AMK)
Hortonomi (AMK) on puutarha-alan ammattikorkeakoulututkinnon tutkintonimike. Tutkinnon laajuus on 240 opintopistettä, ja sen suorittaminen kestää neljä vuotta. Hortonomiksi voi kouluttautua sekä puutarhatalouden että maisemasuunnittelun linjalta.
Puutarhatalouden koulutusohjelma
Puutarhatalouden hortonomi on puutarhakasvien tuotannon, käsittelyn ja tuotekehityksen asiantuntija. Puutarhatalouden koulutusohjelmassa voi suuntautua kasvihuonetuotantoon, avomaan ravintokasvituotantoon, taimitarhatuotantoon ja -kauppaan, luonnonmukaiseen viljelyyn, yritystoimintaan tai puutarhakasvien tuotteistamiseen, kuten tilaviinituotantoon. Hortonomit työskentelevät erilaisissa vastuullisissa tehtävissä kaupan, viljelyn, hallinnon, opetuksen ja neuvonnan alalla. Vankka pohja yritystaloudessa antaa edellytykset toimia haasteellisissa taloustehtävissä.
Konbaung-dynastia
Kulttuuri
Mandalayn Kultaisesta palatsista tuli kuningas Mindonin kaudella burmalaisen hovikulttuurin keskus. Aiemmin suosituista seinämaalauksista tuli vähempimerkityksellisiä ja Konbaung-kaudella suosittiin puukaiverruksia arkkitehtuurin koristelutapana. Taide sai kansantaiteen mukaisia vapauksia. Yleinen taiteen aihe oli Ramayanan ohella jataka-tarinat.
Elephant (elokuva)
Elephant on Gus Van Santin draamaelokuva vuodelta 2003. Elokuvan päähenkilöt Alex (Alex Frost) ja Eric (Eric Deulen) perustuvat Eric Harrisiin ja Dylan Kleboldiin, jotka ampuivat 12 luokkatoveriaan Columbinen High Schoolissa vuonna 1999.
Suuri osa elokuvasta on improvisoitua. Useimpia oppilaita esittävät tavalliset nuoret, joilla ei ollut aikaisempaa näyttelijäkokemusta. Nuorten näyttelemillä hahmoilla käytettiin heidän oikeita etunimiään.
Anu Holopainen
Elämä ja ura
Holopainen on valmistunut ylioppilaaksi ja työskennellyt sihteerinä 15 vuotta, kunnes vuonna 2004 ryhtyi opiskelemaan tiedotusoppia.
Raamatun historiallisuus
Artikkeli ei ole historiallinen kuvaus Raamatun ajoista. Katso: Israelin kuningaskunta ja Juudan kuningaskunta.
Yleiskatsaus akateemisista näkemyksistä
Tämän vuoksi on pidettävä mahdollisena, että aikaisemmin vain suullisena perimätietona tunnetut kertomukset olivat saattaneet vähitellen muuttua, kun niitä oli vuosisatojen ajan kerrottu sukupolvelta toiselle, ja niihin on saattanut sulautua alun perin täysin erillisiä kertomuksia. Mikäli kirjoitukset on kirjoitettu ylös Juudan kuningaskunnan aikana, poliittiset tarpeet ovat saattaneet huomattavasti vaikuttaa kirjoituksiin. Esimerkiksi Juudan ja Israelin kuningaskuntien esittäminen yhtenä valtiona liioitellusti on saattanut palvella Josian tarkoituksia.
Luomiskertomus
Jos ensimmäinen Mooseksen kirja tulkitaan kirjaimellisesti, niin Maan iäksi saadaan kuusi tuhatta vuotta. Geologit päätyivät kuitenkin jo 1700-luvulla käsitykseen, että Maa on paljon vanhempi, ja kiista kärjistyi myöhemmin kehitysopin tultua tunnetuksi. Runsaasti todisteita Maan ja maailmankaikkeuden pitkästä iästä tarjoaa myös tähtitiede ja kosmologia. Nykyään useimmat teologitkin pitävät Raamatun alkukertomuksia luonteeltaan myyttisinä, eivät historiallisina.
Mats Hummels
Ura
Keskuspuolustajana pelaava Hummels on FC Bayern Münchenin kasvatti, ammattivalmentajanakin aiemmin toiminut isä Hermann toimi tuolloin seuran nuorisokoordinaattorina. Ensimmäisen ammattilaissopimuksensa Hummels allekirjoitti pian 18-vuotissyntymäpäivänsä jälkeen, 19. joulukuuta 2006. Hummels siirtyi tammikuussa 2008 lainalle Borussia Dortmundiin ja helmikuussa 2009 siirrosta tuli pysyvä. Hän pelasi Dortmundissa vuoteen 2016 asti voittaen kaksi Saksan mestaruutta ja yhden Saksan cupin. Hän pelasi 8,5 vuoden aikana Dortmundissa kaikkiaan 225 bundesliigaottelua, joissa teki 19 maalia. Kausilla 2009–2010 ja 2010–2011 hän teki viisi maalia kummallakin. Mestarien liigassa hän pelasi 27 ottelua ja teki kaksi maalia. Hän pelasi täyden ajan tappiollisessa loppuottelussa Bayern Müncheniä vastaan 2013. Eurooppa-liigassa hän pelasi 16 ottelua ja teki kaksi maalia. Heinäkuussa 2016 Hummels siirtyi takaisin kasvattajaseuraansa FC Bayerniin, jossa hän pelasi kolme vuotta voittaen jokaisena mestaruuden ja kerran Saksan cupin. Pelaamissaan 74 Bundesliigan ottelussa hän teki kolme maalia. Mestarien liigassa hän pelasi 24 ottelua ja viimeisteli kaksi maalia. Hän solmi kesäkuussa 2019 jälleen sopimuksen Dortmundin kanssa. Kaudella 2019–2020 hän pelasi Bundesliigassa 31 ottelua ja teki niissä yhden maalin. Kaudella 2020–2021 hän pelasi Bundesliigassa 33 ottelua, joissa hän teki viisi maalia; hän oli poissa vain yhdestä ottelusta varoitustilin täyttymisen vuoksi. Hän voitti kolmannen kerran urallaan Saksan cupin. Kaudella 2021–2022 hän pelasi 23 bundesliigaottelua ja teki yhden maalin. Kaudella 2022–2023 hänen saldonsa oli yksi maali 30 liigaottelussa. Mestarien liigassa hän on pelannut toisella Dortmund-jaksollaan 27 ottelua ja Eurooppa-liigassa kaksi peliä.
Antto Laiho
Elämä
Maanviljelijäperheeseen syntynyt Laiho kirjoitti ylioppilaaksi Porin lyseosta, jonka jälkeen hän opiskeli maanmittausinsinööriksi Helsingin Polyteknillisessä opistossa ja valmistui myös agronomiksi Mustialan maanviljelyskoulusta vuonna 1896. Vuosina 1904–1907 Laiho toimi Kaarinassa Tuorlan maamieskoulun johtajana, josta hän siirtyi Mustialaan yhteiskunnallisten aineiden opettajaksi. Myöhemmin Laiho valittiin Mustialan maanviljelyskoulun johtajaksi vuonna 1929, jossa tehtävässä hän oli syksyyn 1937 saakka.
Raamatun historiallisuus
Joosua
Jeriko ja muut Palestiinan asutuskeskukset osoittavat merkkejä väkivaltaisista kausista keskisellä pronssikaudella. Joosuan suorittamista valloituksista ei kuitenkaan ole todisteita. Tunnetuimpana esimerkkinä Jerikon tuhoutuneen muurin jäännökset on löydetty. Ne ovat tuhoutuneet joko valtauksessa tai maanjäristyksessä toisen vuosituhannen puolivälissä ennen ajanlaskun alkua. Mielipiteet vaihtelevat sen suhteen, ovatko kyseessä Joosuan kirjassa mainitut muurit. John Garstang on ajoittanut muurit noin vuoteen 1400 eaa. Kathleen Kenyon tutki Jerikoa vuosina 1952-1958 käyttäen uusia iänmääritysmenetelmiä. Hän ajoitti kaupungin noin vuoteen 1550 eaa., perustuen siihen, ettei kaupungista löydetty 1400-luvulle tyypillisiä merkkejä muualta tuodusta keramiikasta.
Äideistä parhain (elokuva)
Jussi-palkinnot ja -ehdokkuudet
Lisäksi ehdokkuudet seuraavissa kategorioissa: paras elokuva, paras miessivuosa (Michael Nyqvist) ja paras käsikirjoitus.
Arvioita
Kansan Uutisten Viikkolehden Harri-Ilmari Moilanen arvioi vuoden 2009 televisioesityksen aikaan, että elokuva käsittelee kipeitä ihmissuhdeasioita. Härön viileä ohjaus ja epätasainen näyttelijätyöskentely eivät kuitenkaan täysin onnistu tihentämään tunneilmastoa: varsinainen huipentuma puuttuu. Asiaa ei Moilasen mielestä edesauta Tuomas Kantelisen raskassoutuisena vellova musiikki. Nykyhetkeä ja menneisyyttä filmi hänestä joka tapauksessa yhdistelee elävästi.
Raamatun historiallisuus
Yhdistynyt Israelin kuningaskunta
Jerusalemista on vain vähän löytöjä 900-luvulta eaa. Kaupunki on kuitenkin tuhottu ja uudelleenrakennettu 15-20 kertaa väitetyn Daavidin ja Salomon ajan jälkeen, joten arkeologiset todisteet ovat saattaneet myös tuhoutua. Joitakin löytöjä on ajoitettu keskiselle pronssikaudelle ja myöhemmin rautakaudelle. Alueelta on kuitenkin vuonna 2005 tehty löytö, jota on esitetty kuningas Daavidin palatsin paikaksi, ja jonka on väitetty voivan muuttaa tämän näkemyksen. Arkeologit eivät kuitenkaan ole päässeet yksimielisyyteen, onko kyseessä Daavidin palatsi, ja kysymys on herättänyt Israelissa runsaasti into­himoja myös poliittisista syistä.
Myöhemmät kuninkaat
Yleisesti katsotaan, että Kuningasten kirjojen antamat kuvaukset Juudan ja Israelin kuningaskuntien historiasta ovat pääosin historiallisia kuvauksia, joskin puolueellisia sellaisia. Arkeologiset löydöt ja naapurikansojen historiankirjoitukset ovat vahvistaneet Raamatun kirjoitusten antaman yleiskuvan, vaikkakaan eivät kaikkia yksityiskohtia. Muun muassa Ahabin osallistuminen Karkarin taisteluun löytyy myös assyrialaisista aikakirjoista.
Kristillisten uskomusten historiallisuus
Jotkut tutkijat, kuten Earl Doherty, ovat esittäneet, ettei Jeesusta koskaan olisi ollutkaan, vaan että hänen hahmonsa olisi vain yhdistelmä lukuisista todellisista henkilöistä ja hellenistiselle ajalle tyypillisistä taruista. Varhaiset ei-kristilliset viittaukset Jeesukseen, joita muun muassa Tacitus, Suetonius ja Josephus kirjoittivat, voidaan kyseenalaistaa. Tämän jälkeen Jeesuksen olemassaolosta ei ole Raamatun ulkopuolisia todisteita. Tällainen näkemys ei ole kuitenkaan yleinen Raamatun tutkijoiden keskuudessa.
Jotkut tutkijat katsovat, että nykyisin tunnetulla Jeesuksella on paljon yhtäläisyyksiä ensimmäisten vuosisatojen taruihin ja mysteeriuskontoihin, kuten mithralaisuuteen. Kaikki eivät kuitenkaan jaa tätä näkemystä. Esimerkiksi First International Congress of Mithraic Studies -kongressin osanottajat olivat sitä mieltä, että mithralaisuuden vaikutukset kristinuskoon rajoittuvat enimmäkseen kristilliseen taiteeseen.
Beaumarisin linna
Beaumarisin linna on Beaumarisin pikkukaupungissa Angleseyn saarella Walesin pohjoisosassa sijaitseva linna, jonka rakennutti Englannin kuningas Edvard I osana mittavaa rakennusohjelmaansa. Linna merkittiin Unescon maailmanperintöluetteloon vuonna 1986, koska sitä pidetään yhtenä Euroopan hienoimmista esimerkeistä 1200- ja 1300-lukujen arkkitehtuurista.
Devils (albumi)
Kappaleet
Bonuskappaleet
Andrew Manze
pienoiskuva|Andrew Manze. Andrew Manze (s. 14. tammikuuta 1965, Lontoo) on brittiläinen barokkimusiikkiin erikoistunut viulisti. Hän opiskeli Simon Standagen johdolla. Manze on toiminut vuodesta 2003 lähtien myös barokkiyhtye The English Concertin taiteellisena johtajana.
Herakleopolites
Historia
Herakleopoliteen nomos oli olemassa egyptiläisellä nimellään Egyptin faaraodynastioiden kaudella. Kreikkalaisen nimensä se sai hellenistisellä kaudella eli ptolemaiosten aikana, jolloin se nimettiin tuolloisen pääkaupunkinsa mukaan. Nimi oli käytössä Egyptin kreikkalais-roomalaisena aikana. Tutkimuksessa nomoksesta käytetään usein tunnusta U20, jolla siihen voidaan viitata nimenmuutoksista riippumatta.
Azerbaidžan
Varhainen historia
thumb|180px|left|[[Gobustanin kansallispuisto|Gobustanin kalliomaalauksia ajalta noin 10 000 eaa., osa Unescon maailmanperintökohdetta.]]
Venäjän ja Neuvostoliiton valta
Vuoristo-Karabahin levottomuudet jatkuivat vuonna 1990. Azerinationalistit kohdistivat Bakussa armenialaisiin pogromin tammikuussa 1990. Neuvostoarmeija kukisti azerien mellakoinnin kovaotteisesti, ampuen 190 nationalistimielenosoittajaa Bakussa. Neuvostojohto julisti myös Vuoristo-Karabahiin hätätilan ja lähetti sinne armeijan. Huhtikuussa vapaaehtoiset azerijoukot ja neuvostojoukot taistelivat armenialaisia vastaan Vuoristo-Karabahissa. Moskova lähetti joukkoja myös Jerevaniin.
Itsenäisyys
Kesäkuussa 1993 puhkesi kapina maan toiseksi suurimmassa kaupungissa Gəncəssa ja kapinalliset etenivät ilman vastarintaa pääkaupunkiin, josta presidentti Elçibəy pakeni kotiseudulleen Nahitševaniin. Kansallinen neuvosto siirsi presidentinvallan puhemiehelleen Heydər Əliyeville, ja Elçibəy syrjäytettiin virallisesti elokuussa 1993. Lokakuussa Əliyev valittiin viisivuotiskaudelle presidentiksi. Uusi 125-jäseninen parlamentti valittiin ensimmäisen kerran 1995.
Alueet
Azerbaidžan jaetaan 66 alueeseen (rayonlar) ja 12 kaupunkiin (şəhərlər), joista seitsemän aluetta ja yksi kaupunki sijaitsevat Nahitševanin autonomisessa tasavallassa. Nahitševanin autonominen tasavalta sijaitsee eksklaavina muusta Azerbaidžanista erillään Armenian, Turkin ja Iranin ympäröimänä. Alle 400 000 hengen väestöstä 99 prosenttia on azereita ja loput pääosin venäläisiä ja kurdeja. Maisemaltaan se on vuoristoista puoliaavikkoa.
Dekasegi
Japanissa asuu n. 270 000 Brasiliasta muuttanutta japanilaistaustaista ihmistä. Suurin osa heistä on kaksikielisiä, ja puhuu japanin lisäksi portugalia, espanjaa tai englantia.
Koivukylä
Koivukylä on kaupunginosa Vantaan itäosassa, pääradan varrella Tikkurilasta noin neljä kilometriä pohjoiseen ja Korsosta viisi kilometriä etelään. Koivukylä rajautuu pohjoisessa Asolaan, idässä Havukoskeen, lännessä Ilolaan ja Ruskeasantaan sekä etelässä Simonkylään ja Hiekkaharjuun. Koivukylä muodostaa Koivukylän suuralueen keskuksen. Koivukylän asukasluku vuonna 2019 oli 4 836 ja koko suuralueen yli 30 000.
Historia
Vuonna 2008 alkoi Leinelän rakentaminen. Täysin uusi asuinalue tuli käsittämään asuntojen ja lähiöpalvelujen ohessa oman juna-aseman Kehäradan varrella. Ensimmäiset asukkaat muuttivat Leinelään vuonna 2011, jolloin myös Leinelän päiväkoti avattiin.
Bosnian sota
Vaikka sota olikin ulospäin eri ryhmittymien välisten taistelujen sekava vyyhti, Slobodan Milošević käynnisti sen ajatuksenaan luoda hajoavaan Jugoslaviaan Suur-Serbia ajamalla muslimit, kroaatit ja muut kansallisuudet pois laajoilta alueilta. Bosnian sodan alussa muslimit ja kroaatit tekivät yhteistyötä kukistaakseen serbit, mutta pian äärinationalistiset kroaatit aloittivat sodan myös muslimeita vastaan. Lopulta kroaatit ja muslimit pääsivät sopuun ja taistelivat voitokkaasti serbejä vastaan, kunnes rauha saatiin aikaan. Sodassa kuoli yhteensä yli 100 000 ihmistä, pääosin bosniakkeja.
Armas Leinonen
Leinonen oli presidentin valitsijamiehenä vuosina 1950 ja 1962. Hän sai opetusneuvoksen arvon vuonna 1966.
Bosnian sota
Rintamalinjojen vakiintuminen
Pakolaisia oli liikkeellä suuri määrä jo kesäkuun alussa, jolloin Sarejevon saarto umpeutui. ennen sitä kaupunkia oli jo alettu tulittaa muun muassa Trebevic-vuorelta.
Pakolaistulva kasvoi valtavasti kesällä. Etnisistä puhdistuksista alettiin puhua julkisesti vasta heinäkuussa 1992, vaikka niitä oli tehty jo Kroatian sodassa edellisenä vuonna. Serbien pystyttämät keskitysleirit nousivat julkisuuteen 4. elokuuta vankien kidutuksineen, nälkiinnyttämisineen ja mielivaltaisine surmaamisineen, vaikka serbit lupasivat sulkea leirit, ne jatkoivat toimintaansa siitä huolimatta. Yli 3 miljoonaa ihmistä oli joutunut pakolaiseksi Bosnia-Hertsegovinassa, ja serbit tappoivat vuoden 1992 elokuuhun mennessä noin 40 000 siviiliä.
Jeesuksen syntymäkertomukset
Luukkaan ja Matteuksen kertomuksissa yhteistä on se, että enkelin ilmoituksen mukaisesti neitsyelle Marialle ja Daavidin sukuiselle Joosefille syntyy Betlehemissä poika, jolle annetaan nimeksi Jeesus. Muilta osin Luukkaan ja Matteuksen kertomukset poikkeavat toisistaan ja evankeliumien kirjoittajat eivät selvästikään olleet tietoisia toistensa teksteistä. Luukas keskittyy kertomuksessaan Mariaan ja tapahtumiin ennen syntymää. Matteuksen syntymäkuvaus puolestaan keskittyy Joosefiin ja tapahtumiin syntymän jälkeen. Luukas kertoo enkelin ilmestymisestä Marialle, maailmanlaajuisesta verollepanosta ja Quiriniuksen väestönlaskennasta , matkasta Betlehemiin , lapsen laittamisesta seimeen sekä paimenista ja enkelikuorosta. Matteus puolestaan kertoo enkelin ilmestymisestä Joosefille, Betlehemin tähdestä ja tähteä seuraavista itämaan tietäjistä , Herodeksen aikeista surmata Jeesus , pakomatkasta Egyptiin ja muutosta Nasaretiin.
Bosnian sota
Serbien yhtenäisyys rakoilee ja sota loppuu
Karadzic koetti erottaa kenraali Mladicin, muttei onnistunut siinä koska tämä oli liian suosittu.
Kymijoki
Läntinen Hirvikoskenhaara
Kymijoen läntinen suuhaara on noin 35 kilometriä pitkä. Sen yläjuoksun osuus virtaa laajojen peltomaiden halki ja alajuoksulla se virtaa lukuisten rinnakkaisuomien verkostona metsämaiden halki. Haarautumisen jälkeen joki kääntyy kahdeksaksi kilometriksi kohti luodetta. Tällä jokiosuudella on monia jokisaaria kuten esimerkiksi Koivusaari, Räätärinsaaret, Saksansaari, 1,5-kilometrinen Hevossaari, Jaakonsaari ja Pienisaari. Jokeen on yhteydessä pienet järvet Hirvijärvi ja Tarkjärvi. Vastilassa joki alkaa kaartua kohti lounasta. Joki palmikoituu Haaviston kohdalla vähintään kahdeksi rinnakkaisuomaksi, jonka saaria ovat Niitsaari, Puolinsaari, Karhusaari, Kukkosaari, Sepänsaari, Honkasaari ja Lakiasaari. Rinnakkaisuomia ovat esimerkiksi Rinkkaksenvuolle, Pienijoki ja Huitunvuolle. Joki laskee Tammijärveen Pölönsaaren jakamana. Järveen laskee myös pohjoisesta tuleva Tallusjoki. Tammijärvi on alapuolisten vesivoimalaitosten tuotantoa varten säännöstelty ja sen vedenpintaa on nostettu. Vesi muodostaa saarien, sivu-uomien ja järvimäisten laajentumien verkoston. Tammijärvi purkaa vetensä Hevosluodon molempien sivujen ohi.
C More
Urheilukanavat
C More Sport 2 HD -esittää C More Sport 2:n ohjelmistoa simulcastina teräväpiirtomuodossa.
Splashed white
Geenitekijät
SW-1 -alleelia esiintyy ainakin quarter-, paint-, trakehnenin-, miniatyyri- ja islanninhevosilla sekä shetlanninponeilla. Alleelin suhteen homotsygoottisia yksilöitä on tavattu, eikä alleeli siis ole homotsygoottina letaali.
Bosnian sota
Tilinpäätös Bosnian sodasta
Bosnian merkittävimmistä sotarikollisista toinen, Radovan Karadžić pidätettiin lähellä Belgradia heinäkuussa 2008, Ratko Mladić pidätettiin Vojvodinassa 26. toukokuuta 2011. . Karadzic tuomittiin 2016.
Kymijoki
Joenpohjan saasteet
Kaakkois-Suomen ympäristökeskuksen mukaan Kymijoen pohja on paikoitellen maailman saastunein tutkittu joenpohja. Pohjakerroksissa on erityisen runsaasti orgaanisia klooriyhdisteitä kuten dioksiineja ja furaaneja sekä elohopeaa. On arvioitu, että Kymijoen pohjassa on dioksiineja yhtä paljon kuin koko Suomenlahdessa. Pahimmin saastunut alue on Kuusankosken ja Keltin välillä. Klooriyhdisteitä syntyi Kuusankoskella Kymin Osakeyhtiön Ky5-nimisen puun sinistymisenestoaineen valmistuksen sivutuotteina vuosina 1940–1984. Myrkyt ovat sitoutuneina pohjan sedimentteihin, eivätkä ne saastuta vettä ellei pohjaa pöyhitä. Tästä syystä joenpohjaa ei saa ruopata. Kymijoen veden laatu on parantunut 1960-luvulta lähtien ja on nykyisin jo melko hyvä. Kalojen dioksiinipitoisuudet ovat hieman korkeampia kuin muualla Suomen sisävesissä, mutta kuitenkin selvästi merikaloja alhaisempia. Elohopeapitoisuudet ylittävät varsinkin suurissa petokaloissa EU:n suositusrajan.
Vesivoimalaitokset
pienoiskuva|[[Ohijuoksutustilanne Anjalankoskella]] pienoiskuva|[[Korkeakosken voimalaitos Kotkassa.]] Kymijoessa toimii 13 vesivoimalaitosta ja useita säännöstelypatoja. Varhaisimmat voimalaitokset rakennettiin 1800-luvun lopulla ja ne korvattiin myöhemmin tehokkaimmilla ratkaisuilla. Jokea alettiin säännöstellä vesivoiman tarpeisiin jo 1900-luvun alussa, mutta eniten vesivoimalaitoksia rakennettiin 1920–30-luvuilla. Jokeen muodostuu pudotusta Päijänteestä merelle mitattuna 78,2 metriä. Joessa on edelleen muutama vapaa koski, joista suurimmat ovat Ahvionkoski, jonka pudotus on nykyään 1,9 metriä, ja itäisessä haarassa sijaitseva Pernoonkoski, jonka pudotus on noin 4,0 metriä. Kymijoen eteläosien vapaat kosket on suojeltu koskiensuojelulailla.
Historia
pienoiskuva|Vanha päiväämätön kartta Kymijoen alajuoksulta.
Tomas Brolin
Brolin pelasi juniorina Näsvikens IK:ssa. Vuonna 1987 hän aloitti GIF Sundsvallissa ja siirtyi 1990 IFK Norrköpingiin ja samana vuonna Italian Serie A:han Parmaan. Samana vuonna hänet valittiin Ruotsissa vuoden jalkapalloilijaksi. Vuonna 1993 hän voitti Parman riveissä Cup-voittajien Cupin ja vuonna 1995 UEFA Cupin, mutta siirtyi samana vuonna Englantiin Leedsiin 4,5 miljoonan punnan siirtosummalla. Hän kuitenkin kärsi muun muassa ylipaino-ongelmista ja pelasi Leedsissä kahden kauden aikana vain 19 ottelua. Hän siirtyi lainasopimuksella FC Zürichiin ja myöhemmin Parmaan ennen palaamistaan Englantiin vuonna 1998, lontoolaiseen Crystal Palaceen. Samana vuonna hän pelasi vielä Hudiksvall ABK:ssa ennen lopettamistaan.
Cosmo Duff-Gordon
Titanic
Vuonna 1912 Duff-Gordonit nousivat matkustajahöyrylaiva RMS Titanicille Cherbourgin satamasta. Tuntemattomasta syystä Duff-Gordonit kirjautuivat laivalle erillisiin hytteihin nimillä herra ja rouva Morgan. Sir Cosmo matkusti hytissä A16 ja Lady Lucile A20.
Camilla Nylund
Ura
Vuodesta 1995 vuoteen 1999 Nylund kuului hannoverilaisen Niedersächsischen Staatsoperin solisti­kuntaan. Hänen ensie­siintymisensä Suomen Kansallis­oopperassa oli 1996 ja Savonlinnan ooppera­juhlilla hän esiintyi Taikahuilun Paminan osassa kesällä 1997.
Bøfjorden
Vuonon varrella sijaitsevat mm. Bøn, Bøfjordin ja Leirvikin kylät.
Don Eppes
Rooli
Lapsena Don sai leikkiaseen ja kiintyi siihen. Hänen vanhempiensa mielestä se ei ollut ”tervettä”, joten he laittoivat Donin Nappula Liigaan pelaamaan baseballia. Don ei koko junioriurallaan käyttänyt steroideja, vaikka osa hänen steroideja käyttäneistä joukkuetovereistaan pääsikin ammattilaisliigoihin asti. Myöhemmin (jaksossa ”Hardball”) Donin jutussa mukana ollut Oswald Kittner (Jay Baruchel) teki laskelman, jossa hän teki kaksi analyysia; toisen jossa Don käyttää steroideja ja toisen jossa ei ja laski näin, olisiko hän todennäköisesti päässyt liigaan. Oswaldin analyysin mukaan steroideja käyttämällä Donin arvo pelaajana olisi pienentynyt, mutta ilman steroideja hänellä olisi ollut jonkinlaiset mahdollisuudet päästä ammattilaiseksi.
Peppi Pitkätossu seitsemällä merellä
Peppi Pitkätossu seitsemällä merellä on vuonna 1970 ensi-iltansa saanut lastenelokuva.
Alexa Grasso
Ura
Grasso otteli uransa ensimmäisen ammattilaisottelunsa joulukuussa 2012, jolloin hän voitti Sandra del Rinconin. Vuonna 2013 Grasso voitti kolme ottelua. Syyskuussa 2014 Grasso teki debyyttinsä Invicta FC:ssä, kun hän otteli Invicta FC 8 -tapahtumassa Ashley Cumminsia vastaan. Grasso voitti ottelun yksimielisellä päätöksellä. Grasso otteli vielä kolmesti Invictassa: Invicta FC 10:ssä hän voitti Alida Grayn tyrmäyksellä, Invicta FC 11:ssä Mizuki Inouen yksimielisellä päätöksellä ja Invicta FC 18:ssa Jodie Esquibelin yksimielisellä päätöksellä.
Lagrangen piste
Lagrangen pisteiden laskennasta ja vakaudesta
Lagrangen pisteiden laskenta perustuu Hamiltonin mekaniikkaan. Laskennassa käytetään Jacobin integraalia. Pisteet L1, L2 ja L3 ovat epävakaita, niin sanotut troijalaiset pisteet L4 ja L5 melko vakaita. Näiden ympärillä on melko kaukana vakaita ratoja. Jos satelliitti, luotain tai avaruusalus viedään pisteisin L1–L3, vaaditaan jatkuvia radankorjauksia, jotta pystytään pysymään näissä pisteissä.